ЗэIукIэгъум илъэхъан ТхьакIущынэ Аслъан къыкIэупчIагъ хэдзынхэм япэгъокI уахътэм тхьаусыхэ тхылъ пчъагъэу къаIэкIэхьагъэм. Гупчэ комиссием и Тхьаматэ къызэриIуагъэмкIэ, ащ фэдэ тхьаусыхэ тхылъхэр щыIагъэх ыкIи хэдзынхэмкIэ чIыпIэ комиссиехэм ахэм щахэплъагъэх. Хэукъоныгъэу ыкIи мытэрэзныгъэу хашIыхьагъэхэм анахьыбэм агитационнэ нэшанэ яIагъ. ТхьакIущынэ Аслъан джыри зэ анаIэ тыраригъэдзэжьыгъ партие ыкIи кандидат пстэуми зэфэдэ амалхэр ягъэгъотыгъэн зэрэфаем, ащ дакIоу цIыфхэм шъхьафитэу яшIоигъоныгъэ къагъэлъэгъоным пае фитыныгъэу яIэхэмкIэ шапхъэхэр зэкIэ тэрэзэу гъэцэкIагъэ хъунхэм пхъашэу лъымыплъэхэмэ зэрэмыхъущтым.